Praha 23. septembra (TASR/HSP/Foto:adam.azet.sk)
Pacientov sužujú bolesti brucha, zvracanie, či neznesiteľné kŕče a hnačky
Už 24 prípadov otráv muchotrávkou zelenou alebo inými jedovatými hubami zaznamenali v tomto roku v českom hlavnom meste.
Informoval o tom internetový server Novinky.cz s odvolaním sa na hovorkyňu pražskej záchrannej služby Jiřinu Ernestovú.
Podľa jej slov zaznamenávajú v súčasnosti volania k podobným prípadom takmer denne. Pacientov sužujú bolesti brucha, zvracanie, či neznesiteľné kŕče a hnačky, obvykle sa prejavujú v čase od šiestich do 24 hodín po konzumácii.
V prípade, že sa tak stane, treba okamžite volať záchranárov, najlepšie je urýchlene vyvolať zvracanie, veľa piť a dať si preháňadlo na vyprázdnenie čriev, odporúčajú odborníci. Asi pätina otrávených však do dvoch dní po otrave skoná. Za minulý rok evidovali celkove 15 otráv hubami. Najlepšou prevenciou je nekonzumovať plody, o ktorých nie sme presvedčení, že sú jedlé.
as